
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1903 

30 Δεκεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση του Οργανισμού Εσωτερικής Υπηρεσίας 
του Αθλητικού Οργανισμού Δήμου Λαυρεωτι- 

κής. ι 

Τροποποίηση του Οργανισμού Εσωτερικής Υπηρε¬ 
σίας του Κέντρου Κοινωνικής Πολιτικής Δήμου 
Κηφισιάς. 2 


Α ΠΟΦΑΣΕ ΙΣ 

Αριθμ. 08/Δ.Τ.Α./30423 (1) 


Σύσταση του Οργανισμού Εσωτερικής Υπηρεσίας του 
Αθλητικού Οργανισμού Δήμου Λαυρεωτικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του ν. 1188/1981 όπως 
τροποποιήθηκε με τις όμοιες του άρθρου 8 παρ. 5 του 
ν. 2307/1995. 

2. Τις διατάξεις του άρθρου 8 του ν. 2503/1997. 

3. Τις διατάξεις του ν. 2190/1994 καθώς & των π.δ. 
37α/1987 & 22/1990. 

4. Τις διατάξεις των άρθρων 8 & 12 του ν. 2307/1995 
καθώς και του ν. 2683/1999. 

5. Τις διατάξεις του ν. 2503/1997 άρθρο 9 παρ. 1 και 
άρθρο 18 παρ. 12. 

6. Τ ις διατάξεις του άρθρου 27 του ν. 3013/2002. 

7. Την υπ’ αριθμ. 294/2005 απόφαση του Δημοτικού 
Συμβουλίου Λαυρεωτικής. 

8. Τη σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων Ο.Τ.Α. Ανατολικής Αττικής που δι¬ 
ατυπώθηκε στο 15ο/22.12.2005 πρακτικό του. 

9. Τα στοιχεία του οικείου φακέλου. 

10. Τις ρυθμίσεις του άρθρου 90 του «Κώδικα για την 
Κυβέρνηση και τα Κυβερνητικά Όργανα», που κυρώθηκε 
με το άρθρο πρώτο του π.δ. 63/2005. 

11. Την υπ’ αριθμ. οικ. 16976/12.11.2003 (ΦΕΚ 1693/Β7 
2003) απόφαση του Γενικού Γραμματέα Περιφέρειας Ατ¬ 
τικής για μεταβίβαση εξουσίας υπογραφής «Με εντολή 
Γ ενικού Γ ραμματέα Περιφέρειας» στο Γ ενικό Διευθυντή 
της Περιφέρειας Αττικής, αποφασίζουμε: 


Εγκρίνουμε την υπ’ αριθμ. 294/2005 απόφαση του 
Δημοτικού Συμβουλίου Λαυρεωτικής που αφορά την 
σύσταση του Ο.Ε.Υ. του Αθλητικού Οργανισμού του 
Δήμου Λαυρεωτικής και έχει ως εξής: 


ΣΥΣΤΑΣΗ ΟΡΓΑΝΙΣΜΟΥ ΕΣΩΤΕΡΙΚΗΣ ΥΠΗΡΕΣΙΑΣ 

ΑΘΛΗΤΙΚΟΥ ΟΡΓΑΝΙΣΜΟΥ ΔΗΜΟΥ ΛΑΥΡΕΩΤΙΚΗΣ 

Άρθρο Ιο 

ΔΙΑΘΡΩΣΗ ΤΩΝ ΥΠΗΡΕΣΙΩΝ ΤΟΥ ΔΗΜΟΤΙΚΟΥ ΑΘΛΗ¬ 
ΤΙΚΟΥ ΟΡΓΑΝΙΣΜΟΥ ΔΗΜΟΥ ΛΑΥΡΕΩΤΙΚΗΣ 

Οι υπηρεσίες του Δ.Α.Ο.Λ. λειτουργούν σε επίπεδο 
Τμήματος Αθλητικών Εγκαταστάσεων με Γραφεία: 

1. Διοικητικών και Οικονομικών Υπηρεσιών 

2. Συντήρησης και Κατασκευής Αθλητικών Εγκατα¬ 
στάσεων 

3. Αθλητικών και Πολιτιστικών Δραστηριοτήτων. 

Αρθρο 2ο 

ΑΡΜΟΔΙΟΤΗΤΕΣ - ΚΑΘΗΚΟΝΤΑ ΠΡΟΪΣΤΑΜΕΝΟΥ 

1. Φροντίζει για την έγκαιρη και σωστή υλοποίηση των 
αποφάσεων του Διοικητικού Συμβουλίου. 

2. Εισηγείται στο Διοικητικό Συμβούλιο για τη στελέ- 
χωση με προσωπικό του τμήματός και για την απόδοση 
των προγραμμάτων Αθλητισμού. 

3. Έχει την ευθύνη για την πιστή εφαρμογή του Κανο¬ 
νισμού Λειτουργίας του Δ.Α.Ο.Λ. των χωρών άθλησης. 

4. Έχει την ευθύνη για την ομαλή λειτουργία, τάξη και 
καθαριότητα των χώρων άθλησης σε θέματα συντήρη¬ 
σης - καθαριότητας. 

5. Ασκεί κάθε αρμοδιότητα ή ενέργεια που του ανατί¬ 
θεται από το Διοικητικό Συμβούλιο με απόφασή του. 

6. Μετά από συνεννόηση με τις αρμόδιες Υπηρεσίες 
εισηγείται για τις αναγκαίες προμήθειες. 

7. Σε συνεννόηση με τις Υπηρεσίες και τα Αθλητικά 
Σωματεία προβαίνει στην έκδοση προγράμματος Λει¬ 
τουργίας Προπονήσεων Αθλητικών Σωματείων. 

8. Εισηγείται στο Διοικητικό Συμβούλιο για την παρα¬ 
χώρηση των εγκαταστάσεων για την διεξαγωγή Αθλη¬ 
τικών και Πολιτιστικών εκδηλώσεων. 

9. Ενημερώνει τη Διοίκηση για τις ελλείψεις διαφόρων 
Αθλητικών οργάνων και λοιπών ειδών συντήρησης και 
καθαριότητας. 

10. Φροντίζει και ελέγχει όλες τις Αθλητικές εγκα- 

ταστάσεις που περιβάλλουν τους Δημοτικούς χώρους 
άθλησης. 

11. Παρακολουθεί την κίνηση Εσόδων - Εξόδων του 
Αθλητικού Οργανισμού ενημερώνει έγκαιρα τις ενδια- 
φερόμενες υπηρεσίες και το Διοικητικό Συμβούλιο. 

12. Εισηγείται στο Διοικητικό Συμβούλιο όλα τα θέματα 
και μετέχει στις συνεδριάσεις χωρίς ψήφο. 

13. Προσδιορίζει τις τακτικές ανάγκες του Αθλητικού 
Οργανισμού σε ετήσια βάση και προβαίνει στην προ¬ 
μήθεια διαφόρων υλικών. 

14/Εχει την δυνατότητα να εξουσιοδοτεί εγγράφως 
κάποιον υπάλληλο του τμήματος για την διεκπεραίωση 
οποιαδήποτε εργασίας. 

Αρθρο 3ο 

ΑΡΜΟΔΙΟΤΗΤΕΣ ΓΡΑΦΕΙΟΥ 
ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 

1. Χειρίζεται τα θέματα που έχουν σχέση με τους 
εργαζόμενους στον Δημοτικό Αθλητικό Οργανισμό Λαυ- 
ρεωτικής. 

2. Τηρεί ενημερωμένους μ’όλα τα απαραίτητα στοιχεία 
τους Υπηρεσιακούς Ατομικούς Φακέλους των εργαζο¬ 
μένων του Δημοτικού Αθλητικού Οργανισμού. 

3. Χορηγεί ύστερα από αίτηση πιστοποιητικά σε άτομα 
που έχουν σχέση με τον Δημοτικό Αθλητικό Οργανι¬ 
σμό. 

4. Συντάσσει το εβδομαδιαίο πρόγραμμα εργασίας 
του προσωπικού που εργάζεται με βάρδιες και το δια¬ 
βιβάζει στον Προϊστάμενο για έλεγχο. 

5. Ευθύνεται για την έγκαιρη και σωστή εφαρμογή της 
Εργατικής Νομοθεσίας σ’ ότι αφορά τους εργαζόμενους 
στον Δημοτικό Αθλητικό Οργανισμό εισηγούμενος ανά¬ 
λογα στον προϊστάμενο τμήματος. 

6. Διαβιβάζει τις αιτήσεις αδειών των εργαζομένων του 
Νομικού Προσώπου στον προϊστάμενου του τμήματος. 

7. Φροντίζει για την έγκαιρη σύνταξη, αναμόρφωση 
του ετήσιου προϋπολογισμού σύμφωνα με τις διατάξεις 
που ισχύουν για τα Νομικά Πρόσωπα Δημοσίου Δικαίου 
των ΟΤΑ καθώς και την έγκαιρη σύνταξη και υποβολή 
του ετήσιου Απολογισμού σε συνεργασία με τον προ¬ 
ϊστάμενο του τμήματος. 

8. Διενεργεί διαγωνισμό για μισθώσεις, εκμισθώσεις, 
προμήθειες που αφορούν το Δημοτικό Αθλητικό Οργα¬ 
νισμό σύμφωνα με τις διατάξεις που ισχύουν για τα Ν. 
Π.Δ.Δ. των ΟΤΑ. 

9. Φροντίζει για την είσπραξη διαφόρων πόρων του 
Δημοτικού Αθλητικού Οργανισμού. 

10. Παραλαμβάνει και φυλάσσει το υλικό που προορί¬ 
ζεται για τον Δημοτικό Αθλητικό Οργανισμό. 

11. Φροντίζει για τη διανομή του υλικού σύμφωνα με 
τον προορισμό τους. 

12. Προβαίνει σε καταστροφή και εκποίηση του άχρη¬ 
στου υλικού. 

13. Τηρεί τα απαιτούμενα βιβλία κλπ σύμφωνα με τις 
διατάξεις περί Ν.Δ.Π.Π. των ΟΤΑ. 

14. Συνεργάζεται με τα άλλα Γραφεία για θέματα συ- 
ναρμοδιότητας. 

15. Φροντίζει για τον εξοπλισμό με τα απαραίτητα και 
κατάλληλα μέσα του Δημοτικού Αθλητικού Οργανισμού 
για την άμεση παροχή υγειονομικής περίθαλψης των 
ευρισκόμενων στους χώρους των Δημοτικών χώρων 
άθλησης. 


Άρθρο 4ο 

ΑΡΜΟΔΙΟΤΗΤΕΣ ΓΡΑΦΕΙΟΥ 

ΣΥΝΤΗΡΗΣΗΣ ΚΑΙ ΚΑΤΑΣΚΕΥΩΝ ΤΩΝ ΑΘΛΗΤΙΚΩΝ 
ΕΓΚΑΤΑΣΤΑΣΕΩΝ 

1. Εισηγείται στον προϊστάμενο την εκτέλεση συντή¬ 
ρησης ή κατασκευής. 

2. Επιβλέπει τις εργασίες μαζί με τον υπεύθυνο του 
Διοικητικού Συμβουλίου. 

3. Ευθύνεται για την φύλαξη, συντήρηση, επισκευή του 
υλικού και μέσων εξοπλισμού του Δημοτικού Αθλητικού 
Οργανισμού. 

4. Τηρεί ενημερωτικά μητρώα για όλες τις εγκατα¬ 
στάσεις και το υλικό. 

5. Προσδιορίζει τα απαιτούμενα αποθέματα σε υλικά 
και ανταλλακτικά και εισηγείται σχετικά για την προ¬ 
μήθεια τους σε ετήσια βάση. 

6. Φροντίζει για την αναζήτηση των απαιτούμενων 
στατιστικών στοιχείων για ότι αφορά την συντήρηση 
των εγκαταστάσεων και του υλικού. 

7. Συνεργάζεται με τα άλλα Γ ραφεία για θέματα συ- 
ναρμοδιότητας. 

8. Φροντίζει και έχει την ευθύνη για τη συντήρηση 
όλων των εγκαταστάσεων του Δημοτικού Αθλητικού 
Οργανισμού και συγκεκριμένα: 

• των κτιριακών εγκαταστάσεων 

• των ηλεκτρολογικών και θερμοϋδραυλικών εγκα¬ 
ταστάσεων 

• των υπαίθριων εγκαταστάσεων 

• των ξυλουργικών εγκαταστάσεων 

• του κολυμβητηρίου 

• των χλοοταπήτων 

• των κήπων- παρτεριών 

• κλάδεμα, κόψιμο χόρτων, λίπανση, ράντισμα, σκά¬ 
ψιμο. 

9. Την ευθύνη της χάραξης των γραμμών σε οποιοδή- 
ποτε Αγωνιστικό χώρο έχει το εν λόγω Γ ραφείο. 

10. Στα γήπεδα ποδοσφαίρου με χόρτο ή χωρίς χόρτο 
που μετά από μία ή περισσότερες χρήσεις οι γραμμές 
σβήνονται εντελώς και χρειάζεται ράμμα και μέτρηση 
των αποστάσεων, τότε την εργασία αυτή την κάνει το 
εν λόγω Γ ραφείο. 

11. Φροντίζει για τη συντήρηση και τον καθαρισμό του 
κολυμβητηρίου σε καθημερινή βάση, παρακολούθηση 
της καταλληλότητας του νερού( ΡΗ και χλωρίου) και 
αποστολή δείγματος νερού για μικροβιολογικό έλεγχο 
σύμφωνα με τον Κανονισμό Λειτουργίας του Νομικού 
Προσώπου Δημοσίου Δικαίου του Δημοτικού Αθλητικού 
Οργανισμού. 

Κάθε εργασία, τροποποίηση, αλλαγή επέκταση μηχα¬ 
νολογικού, ηλεκτρολογικού, υδραυλικής εγκατάστασης 
του σχεδίου στον Δημοτικό Αθλητικό Οργανισμό γίνεται 
σύμφωνα με τις διατάξεις του π.δ. 410/1995(Δ.Κ.Κ) 

Μια φορά το χρόνο τουλάχιστον θα πρέπει να υπάρχει 
έλεγχος λειτουργίας των Μηχανολογικών εγκαταστά¬ 
σεων από αρμόδιο μηχανικό της Τεχνικής Υπηρεσίας 
του Δήμου. 

Όπου λειτουργούν καυστήρες, λέβητες ΒΟΙΕΙΕΒ υπο¬ 
χρεωτικά θα γίνει συντήρηση τουλάχιστον δύο φορές 
το χρόνο α) είτε από υπάλληλο αντίστοιχης ειδικότη¬ 
τας β) είτε από ειδικό ιδιωτικό συνεργείο συντήρησης 
και θα διακόπτεται η λειτουργία του κολυμβητηρίου ή 

του γυμναστηρίου μετά από εισήγηση του αρμόδιου 
υπαλλήλου. 

Άρθρο 5ο 

ΑΡΜΟΔΙΟΤΗΤΕΣ ΓΡΑΦΕΙΟΥ 
ΑΘΛΗΤΙΚΩΝ ΔΡΑΣΤΗΡΙΟΤΗΤΩΝ 

1. Εκπόνηση αθλητικών και πολιτιστικών προγραμμά¬ 
των που αφορούν σε προγράμματα Αθλησης για όλους 
με εισήγηση στον Προϊστάμενο. 

2. Διοργάνωση αθλητικών και πολιτιστικών εκδηλώ¬ 
σεων και συμμετοχή σε εκδηλώσεις αθλητισμού για 
όλους. 

3. Παρακολούθηση και έλεγχος της εφαρμογής των 
καθημερινών προγραμμάτων γύμνασης στους αθλού- 
μενους. 

4. Παρακολούθηση των αποτελεσμάτων της εφαρμο¬ 
γής των προγραμμάτων και εκδηλώσεων και όταν απαι¬ 
τείται τροποποίησης ή βελτίωση ή αλλαγών αυτών. 

5. Εισήγηση προς τη Διοίκηση για τη δημιουργία νέων 
αθλητικών κέντρων με την πρόβλεψη του απαιτούμενου 
τεχνικού εξοπλισμού, καθώς και την καλύτερη αξιοποί¬ 
ηση των υπαρχόντων αθλητικών χώρων. 

6. Οργάνωση αθλητικών προγραμμάτων στους μαθη¬ 
τές των σχολείων σε συνεργασία με τους Καθηγητές 
Φυσικής Αγωγής των σχολείων. 

7. Προγραμματισμός και οργάνωση των αθλητικών και 
πολιτιστικών εκδηλώσεων σχετικών με τα προγράμματα 
που υλοποιεί το Νομικό Πρόσωπο με σκοπό την διάδοση 
και την ανάπτυξη του αθλητικού πνεύματος σε όλους 
τους δημότες. 

8. Μεριμνούν για την καλή λειτουργία των αιθουσών 
γυμναστικής και των χώρων άθλησης. 

9. Μεριμνούν για την αποφυγή ατυχημάτων κατά 
την ώρα της άθλησης των αθλουμένων στα τμήματα 
τους. 

10. Παροχή πρώτων βοηθειών περίθαλψης αντιμετώπι¬ 
ση εκτάκτων περιστατικών όλων των αθλουμένων εντός 
του Δημοτικού Αθλητικού Οργανισμού. 

11. Τήρηση ατομικών καρτελών των αθλουμένων και 
σημείωση των επιδόσεων τους. 

12. Ενημέρωση του κοινού πάνω στην αποστολή και 
στις εκδηλώσεις του Νομικού Προσώπου και προβολή 
τους με κάθε πρόσφορο μέσο. 

13. Μεριμνούν για την προβολή και διαφήμιση όλων 
των αθλητικών και πολιτιστικών καθώς και έκδοση και 
διάθεση ενημερωτικού υλικού στους δημότες που έχουν 
σχέση με αυτές ( προγράμματα, αφίσες κ.λπ.) 

Αρθρο 6ο 

ΣΤΕΛΕΧΩΣΗ ΤΩΝ ΥΠΗΡΕΣΙΩΝ ΤΟΥ Δ.Α.Ο.Λ. 

• Οι θέσεις των κατηγοριών ΠΕ, και ΔΕ κατατάσ¬ 
σονται στους βαθμούς Δ' (εισαγωγικός), Γ', Β' και Α' 
(καταληκτικός). 

• Οι θέσεις της κατηγορίας ΥΕ κατατάσσονται στους 
βαθμούς Ε' (εισαγωγικός ), Δ', Γ', Β', (καταληκτικός). 

• Τα προσόντα διορισμού των θέσεων περιγράφονται 
στα π.δ/τα. 50/2001, 379/1987 

• και 22/1990. 

Οι θέσεις Τακτικού Προσωπικού που προβλέπονται 
ανά κατηγορία και και κλάδο είναι οι εξής: 

- ΠΕ 10 Καθηγητών Φυσικής Αγωγής έξι (6). θέσεις. 

- ΔΕ 1 Διοικητικών Γραμματέων μία (1) θέση. 


- ΥΕ 16 Προσωπικού καθαριότητας δύο (2) θέσεις. 

• Προβλέπονται οκτώ (8) θέσεις εποχιακού Προσω¬ 
πικού για την αντιμετώπιση εποχικών, περιοδικών ή 
πρόσκαιρων αναγκών (άρθρο 18 παρ. 12 ν. 2503/1997) 
και έχουν ως εξής: 

- ΥΕ 16 Καθαρίστριες δύο (2) θέσεις. 

- ΔΕ 30 Συντηρητού μία (1) θέση 

- ΔΕΙ Διοικητικού μία (1) θέση 

- ΠΕ 10 Καθηγητών Φυσικής Αγωγής δύο (2) θέσεις 

- ΤΕ 10 Φυσιοθεραπευτής μία (1) θέση 

- ΠΕ 15 Ιατρός μία (1) θέση 

Αρθρο 7ο 

ΠΡΟΪΣΤΑΜΕΝΟΣ ΤΜΗΜΑΤΟΣ ΑΘΛΗΤΙΚΩΝ 
ΕΓΚΑΤΑΣΤΑΣΕΩΝ ΚΑΙ ΓΡΑΦΕΙΩΝ 

Ο Προϊστάμενος του τμήματος προέρχεται από τον 
κλάδο: 

- ΠΕ 10 ΚΑΘΗΓΗΤΩΝ ΦΥΣΙΚΗΣ ΑΓΩΓΗΣ 

Για την κάλυψη της θέσης αυτής ισχύουν όλες οι δια¬ 
τάξεις του ν. 1188/1981 και των μέχρι και των ν. 3205/2003 
ισχυουσών διατάξεων που αφορούν την κατάσταση του 
πάση φύσεως προσωπικού των ΟΤΑ. 

Βασικό κριτήριο για την επιλογή Προϊσταμένου είναι 
η αναγνωρισμένη προϋπηρεσία σε αθλητικούς οργανι¬ 
σμούς ή στα συγχωνευμένα ΝΠΔΔ καθώς επίσης και η 
επιστημονική γνώση της αθλητικής διοίκησης. 

Γ ια το διορισμό, τα καθήκοντα, τους περιορισμούς, 
το χρόνο εργασίας, την αστική ευθύνη, τα δικαιώ¬ 
ματα, τις άδειες, τις μεταβολές υπηρεσιακής κατά¬ 
στασης, το προβάδισμα, τις ηθικές αμοιβές, τα πει¬ 
θαρχικά αδικήματα, τη λύση υπαλληλικής σχέσης και 
την ιατροφαρμακευτική περίθαλψη των υπαλλήλων 
εφαρμόζονται οι εκάστοτε ισχύουσες Νομοθετικές 
διατάξεις. 

Αντικείμενα ή αρμοδιότητες που δεν περιλαμβάνονται 
καθώς και υπηρεσιακά θέματα που δεν προβλέπονται 
στον παρόντα ΟΕΥ θα ρυθμίζονται σύμφωνα με την 
εκάστοτε ισχύουσα νομοθεσία και σε περίπτωση που 
δεν μπορούν με τον τρόπο αυτό θα ρυθμίζονται με 
αποφάσεις του Διοικητικού Συμβουλίου του Δημοτικού 
Αθλητικού Οργανισμού. 

Αρθρο 8ο 

Από την ψήφιση του παραπάνω Οργανισμού Εσωτε¬ 
ρικής Υπηρεσίας προκαλείται δαπάνη σε βάρος του 
προϋπολογισμού του οικονομικού έτους 2006, ύψους 
180.120 € περίπου εφόσον προσληφθούν όλοι και για 
τα επόμενα οικονομικά έτη το ύψος της δαπάνης δεν 
μπορεί να προσδιοριστεί. 

Αρθρο 9ο 

Η ισχύς του παρόντος Οργανισμού αρχίζει από τη 
δημοσίευσή του στην Εφημερίδα της Κυβερνήσεως. 

Το προσωπικό που υπηρετεί κατά τη δημοσίευση του 
παρόντος εντάσσεται στις θέσεις του Ο.Ε.Υ. που έχουν 
υποχρεωτικά δημιουργηθεί γι αυτό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 23 Δεκεμβρίου 2005 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια κ.α.α. 

ΕΜΜ. ΠΑΝΑΓΙΩΤΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 73310 (2) 

Τροποποίηση του Οργανισμού Εσωτερικής Υπηρεσί¬ 
ας του Κέντρου Κοινωνικής Πολιτικής Δήμου Κη¬ 
φισιάς. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του ν. 1188/1981, όπως 
τροποποιήθηκαν με τις όμοιες του αρθ. 8 παρ. 5 του 
ν. 2307/1995. 

2. Τις διατάξεις του αρθ. 8 του ν. 2503/1997. 

3. Τις συνδιασμένες διατάξεις των άρθρων 198 παρ. 5 
και 203 του Δ.Κ.Κ. (π.δ. 410/1995) 

4. Την υπ’ αριθμ. 39/2005 απόφαση του Διοικητικού 
Συμβουλίου του Κέντρου Κοινωνικής Πολιτικής Δήμου 
Κηφισιάς περί τροποποίησης του Οργανισμού Εσωτε¬ 
ρικής Υπηρεσίας. 

5. Την υπ’ αριθμ. 461/2005 απόφαση Δημοτικού Συμβου¬ 
λίου του Δήμου με την οποία εκφράζει σύμφωνη γνώ¬ 
μη για την τροποποίηση του Οργανισμού Εσωτερικής 
Υπηρεσίας του Κέντρου Κοινωνικής Πολιτικής Δήμου 
Κηφισιάς. 

6. Τη σύμφωνη γνωμοδότηση του οικείου Υπηρεσιακού 
Συμβουλίου που διατυπώθηκε στο υπ’ αριθμ. 25/2005 
πρακτικό του. 

7. Την υπ’ αριθμ. οικ. 16978/2003 απόφαση Γενικού 
Γραμματέα Περιφέρειας Αττικής περί μεταβίβασης αρ¬ 
μοδιοτήτων. (Φ.Ε.Κ. 1693/18.11.2003), αποφασίζουμε: 

Εγκρίνουμε την υπ’ αριθμ. 39/2005 απόφαση του Διοι¬ 
κητικού Συμβουλίου του Κέντρου Κοινωνικής Πολιτικής 
Δήμου Κηφισιάς και την επ’ αυτής γνώμη του Δημοτικού 
Συμβουλίου Κηφισιάς που διατυπώθηκε στην υπ’ αριθμ. 
461/2005 απόφαση του, περί τροποποίησης του Οργα¬ 
νισμού Εσωτερικής Υπηρεσίας, ως εξής: 

Αρθρο 1° 

Το Νομικό Πρόσωπο Δημοσίου Δικαίου του Δήμου 
Κηφισιάς «ΚΕΝΤΡΟ ΚΟΙΝΩΝΙΚΗΣ ΠΟΛΙΤΙΚΗΣ» διοικείται 
και εποπτεύεται από Διοικητικό Συμβούλιο, του οποίου 
τουλάχιστον ο /η Πρόεδρος προέρχεται από τους αι¬ 
ρετούς εκπροσώπους του Δήμου: 

ΓΡΑΦΕΙΟ ΠΡΟΕΔΡΟΥ 

Το γραφείο του / της Προέδρου είναι αυτοτελές. 

Άρθρο 2° 

ΔΙΑΡΘΡΩΣΗ ΓΡΑΦΕΙΩΝ 

Το Ν.Π.Δ.Δ. «Κέντρο Κοινωνικής Πολιτικής» οργανώνει 
τον Εσωτερικό Οργανισμό Λειτουργίας της Υπηρεσίας 
του σε Γραφεία. Συνοπτική παρουσίαση των Γραφεί¬ 
ων: 

1. Ιδιαίτερο Γραφείο Προέδρου 

2. Γ ραφείο Γ ραμματείας, Προμηθειών, Δημοσίων Σχέ¬ 
σεων και Εκδηλώσεων. 

3. Γ ραφείο Διαχείρισης Ευρωπαϊκών Προγραμμάτων- 
Προσωπικού και Λογιστικού. 

4. Γραφείο Κοινοτικής Οργάνωσης, Ανάπτυξης, Κοι¬ 
νωνικής Εργασίας και Συμβουλευτικής. 

5. Γραφείο Νεότητας - Συμβουλευτικής Γονέων και 
Νέων. 

6. Γ ραφείο Εθελοντών Ιατρών - Πρόληψης και Προα¬ 
γωγής Υγείας και Ψυχικής Υγείας. 

Τα ανωτέρω αναφερόμενα Γραφεία δεν είναι αυτο¬ 
τελή. 


Άρθρο 3° 

ΣΥΝΘΕΣΗ ΟΡΓΑΝΙΚΟΥ ΠΡΟΣΩΠΙΚΟΥ 

Η οργανική σύνθεση και κατάταξη των θέσεων προ¬ 
σωπικού του Νομικού Προσώπου κάθε κατηγορίας σε 
κλάδους προσδιορίζονται ως κατωτέρω: 

ΤΑΚΤΙΚΟ ΠΡΟΣΩΠΙΚΟ: 9 

I) ΜΟΝΙΜΟ ΠΡΟΣΩΠΙΚΟ: 7 

1) ΚΑΤΗΓΟΡΙΑ ΤΕ 

Δύο (2) θέσεις κλάδου Τ.Ε. Κοινωνικών Λειτουργών 
Η Δαπάνη από την σύσταση των παραπάνω θέσεων 
έχει ως εξής: 

καταληκτικό κλιμάκιο Τ.Ε.: χίλια τριακόσια εβδομήντα 
εννέα: 1.379,00 X 2 X 14 = 38.612,00 ευρώ 

2) ΚΑΤΗΓΟΡΙΑ ΔΕ 

Μία (1) θέση κλάδου ΔΕ Βοηθού Λογιστή 
Η Δαπάνη από την σύσταση της παραπάνω θέσης 
έχει ως εξής: 

καταληκτικό κλιμάκιο ΔΕ: χίλια διακόσια τριάντα δύο 
1.232,00 X 14 = 17.248,00 ευρώ 

3) ΚΑΤΗΓΟΡΙΑ ΥΕ 

1. Μία (1) θέση κλάδου Υ.Ε. Γενικών Καθηκόντων 

2. Δύο (2) θέσεις κλάδου ΥΕ Προσωπικού Καθαριό¬ 
τητας 

3. Μία (1) θέση κλάδου Υ.Ε. Οδηγών 

Η Δαπάνη από την σύσταση των παραπάνω θέσεων 
έχει ως εξής: καταληκτικό κλιμάκιο Υ.Ε.: χίλια πενήντα 
τρία: 1.053,00 X 4 X 14 = 58.968,00 ευρώ 
Συνολικά εκατόν δεκατέσσερις χιλιάδες οκτακόσια 
είκοσι οκτώ (114.828,00) ευρώ. 

II) ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟ¬ 
ΝΟΥ: 2 

1. βάσει του νόμου 2839/2000 
1) ΚΑΤΗΓΟΡΙΑ ΠΕ 

Μία (1) θέση κλάδου ΠΕ Ψυχολόγος 
Μία (1) θέση κλάδου ΠΕ Ειδικός Φυσικής Αγωγής 
Η Δαπάνη από την σύσταση των παραπάνω θέσεων 
έχει ως εξής: 

καταληκτικό κλιμάκιο Τ.Ε.: χίλια τετρακόσια σαράντα 
τρία: 1.443,00 X 2 X 14 = 40.404,00 ευρώ 

Αρθρο 4° 

ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ: 

1. Ιδιαίτερο Γ ραφείο Προέδρου: 

Τηρεί και ενημερώνει το βιβλίο αρίθμησης των αποφά¬ 
σεων Προέδρου. Καταρτίζει και εκτελεί τις αποφάσεις 
της Διοίκησης. Οργανώνει τις συνεδριάσεις του Δ.Σ., 
καταρτίζει και κοινοποιεί την ημερησία διάταξη σύμ¬ 
φωνα με τις οδηγίες του/της Προέδρου τηρεί βιβλίο 
Αποφάσεων και Πρακτικών, διενεργεί την διοικητική 
εκτέλεση των αποφάσεων του και τη γραμματειακή 
υποστήριξη. 

Φροντίζει για την άμεση το δυνατόν εξυπηρέτηση 
όλων όσων επισκέπτονται τον /την Πρόεδρο, καθώς και 
για την επίλυση προβλημάτων των Δημοτών. 

Διαθέτει τις γενικές γνώσεις σχετικά με την λειτουρ¬ 
γία του Ν.Π.Δ.Δ., τις διατάξεις που το διέπουν και με¬ 
ριμνά για την σωστή λειτουργία του, καθώς και για 
την προσωπική αλληλογραφία και ενημέρωση του /της 
Προέδρου. 

Προβαίνει στις νόμιμες διαδικασίες για την πρόσλη¬ 
ψη προσωπικού. Ελέγχει τα παραστατικά δαπανών και 
μεριμνά για την υπογραφή των εγγράφων από την/τον 

Πρόεδρο καθώς και για την εξόφληση των χρηματικών 
ενταλμάτων που αφορούν το Ν.Π.Δ.Δ.. 

Φροντίζει σε συνεργασία με το γραφείο Κοινωνικής 
Εργασίας Κοινωνικής Στήριξης την χάραξη, σχεδίασμά, 
οργάνωση, υλοποίηση, συντονισμό και έλεγχο της κοι¬ 
νωνικής πολιτικής. Συνεργάζεται με όλα τα γραφεία του 
Ν.Π.Δ.Δ. για κάθε δράση κοινωνικού χαρακτήρα στην 
οποία απαιτείται να αναλάβει ο Δήμος και για κάθε νέο 
πρόγραμμα ή βελτίωση που κρίνονται απαραίτητα. 

2. Γραφείο Γραμματείας, Προμηθειών, Δημοσίων Σχέ¬ 
σεων και Εκδηλώσεων: 

Τηρεί αρχείο και πρωτόκολλο των πάσης φύσεως 
εισερχομένων και εξερχόμενων εγγράφων του Ν.Π.Δ.Δ., 
καθώς και αρχείο με όλα τα Φ.Ε.Κ. και την νομοθεσία 
που σχετίζονται με την ομαλή λειτουργία του. Επίσης 
διατηρεί Αρχείο Βιογραφικών Σημειωμάτων. 

Φροντίζει για την έκδοση πιστοποιητικών και βεβαιώ¬ 
σεων παντός τύπου, προς κάθε νόμιμη χρήση. Διεκπε- 
ραιώνει την αλληλογραφία. Συγκεντρώνει τις αιτήσεις. 
Έχει την ευθύνη χειρισμού των τηλεπικοινωνιακών μέ¬ 
σων του (ΡΑΧ, ΙΝΤΕΡΝΕΤ κ.λπ.) και διασύνδεσης - διά¬ 
χυσης των πληροφοριών. 

Μεριμνά για την φύλαξη γραφικής ύλης, υλικών Η/Υ 
και φωτοτυπικών, προβαίνει στις ενέργειες που απαι¬ 
τούνται για την έγκαιρη προμήθεια αυτών καθώς και 
όποια προμήθεια χρειάζεται το Ν.Π.Δ.Δ. 

Ενημερώνεται και ενημερώνει τα αρμόδια γραφεία 
για όλες τις εκδηλώσεις, ημερίδες, σεμινάρια, καθώς 
και πληροφορίες που αφορούν την υπηρεσία. 

Αναλαμβάνει την οργάνωση και υλοποίηση όλων των 
εκδηλώσεων, σεμιναρίων του Ν.Π.Δ.Δ. και φροντίζει για 
την παραγωγή και την διανομή έντυπου και πληροφο¬ 
ριακού υλικού. 

Είναι υπεύθυνο για την προβολή του έργου του Ν.Π.Δ.Δ. 
και τη δημοσιότητα (κάθε τύπου) και υποχρεούται να 
διατηρεί «Αρχείο Τύπου». 

3. Γ ραφείο Διαχείρισης Ευρωπαϊκών Προγραμμάτων- 
Προσωπικού και Λογιστικού: 

Ασχολείται με τα προγράμματα, τις πρωτοβουλίες 
και δράσεις της Ευρωπαϊκής Ένωσης που αφορούν το 
Ν.Π.Δ.Δ.. Συντάσσει, κοστολογεί και υποβάλλει αιτήσεις 
για προγράμματα στην κοινότητα καθώς και στα αρμό¬ 
δια ελληνικά όργανα (Υπουργεία κ.λ.π.) και συγχρόνως 
ενημερώνει τα αρμόδια γραφεία για την έναρξη των 
προγραμμάτων. Συνεργάζεται με όλα τα γραφεία του 
Ν.Π.Δ.Δ. καθώς και τις αρμόδιες υπηρεσίες του Δήμου. 

Συγκεντρώνει πληροφοριακό υλικό που αφορά προ¬ 
γράμματα ή εκδόσεις της Κοινότητας και τα διαβιβάζει 
στα γραφεία του Ν.Π.Δ.Δ. Συνεργάζεται με άλλες αρμό¬ 
διες υπηρεσίες (ΚΕΔΚΕ, ΤΕΔΚΝΑ, ΕΕΤΑΑ) για θέματα 
σχετικά με την Ευρωπαϊκή Ένωση. 

Συντάσσει συμβάσεις, βεβαιώσεις και ότι αφορά θέ¬ 
ματα προσωπικού, μεριμνά για την υπογραφή τους από 
τους αρμοδίους και φροντίζει για τις πληρωμές και την 
έκδοση των αντίστοιχων χρηματικών εντολών. Τηρεί 
αρχείο μισθοδοσίας. 

Είναι το υπόλογο γραφείο για κάθε οικονομική δρα¬ 
στηριότητα καθώς και της οικονομικής διαχείρισης των 
Προγραμμάτων. Μεριμνά για την κατάρτιση προϋπολο¬ 
γισμού και την πρόβλεψη στον αντίστοιχο προϋπολο¬ 
γισμό του Δήμου, την έγκαιρη ψήφιση των πιστώσεων 
που απαιτούνται για την πραγματοποίηση όλων των 


δραστηριοτήτων του Ν.Π.Δ.Δ., διαχειρίζεται δε αυτές 
σύμφωνα με τις υποδείξεις της Οικονομικής Υπηρεσίας 
του Δήμου. 

4. Γραφείο Κοινοτικής Οργάνωσης, Ανάπτυξης, Κοι¬ 
νωνικής Εργασίας και Συμβουλευτικής. 

Είναι αρμόδιο για την ανίχνευση των αναγκών σε επί¬ 
πεδο Κοινότητας, επιλέγει πεδία κοινωνικής έρευνας, 
προετοιμάζει και διεξάγει την έρευνα, προβαίνει σε 
αποκωδικοποίηση των αποτελεσμάτων και διεξαγωγή 
συμπερασμάτων και βάσει αυτών προχωρά σε Κοινωνικό 
Σχεδίασμά. 

Αποτελεί γραφείο πληροφόρησης για τον κάθε δη¬ 
μότη που ενδιαφέρεται να έχει πληροφορίες για υπη¬ 
ρεσίες, προγράμματα, δράσεις κ.λ.π. στον Νομό κυρίως 
Αττικής. Τηρεί ενημερωμένο αρχείο με τις υπηρεσίες 
που ασχολούνται με την στενή ή ευρεία έννοια του όρου 
με κοινωνικά θέματα. 

Συνεργάζεται με όλες τις υπηρεσίες κοινωνικής φύ¬ 
σης ή εξυπηρέτησης του πολίτη, κρατικές ή ιδιωτικές, 
ή πιθανολογούνται ως φορείς συνεργάτες ή ως φορείς 
παραπομπής περιστατικών του Κέντρου. Ασχολείται με 
τις επαφές και την οργανωμένη συνεργασία με τους 
φορείς και τις οργανώσεις (συλλόγους κ.λ.π.) που δρουν 
στην περιοχή του Δήμου Κηφισιάς και φροντίζει για την 
διασύνδεση του Ν.Π.Δ.Δ. με την Κοινότητα. Εξευρίσκει 
τρόπους μεθόδους προσέλκυσης, κινητοποίησης και 
αξιοποίησης εθελοντών και φροντίζει να επιμελείται τις 
συναντήσεις και εκπαιδεύσεις των εθελοντών, αλλά και 
να συνεργάζεται με λοιπές εθελοντικές οργανώσεις. 

Διατηρεί στατιστικά στοιχεία τόσο για το έργο του 
Ν.Π.Δ.Δ., όσο και για το Δήμο και τους δημότες. Συ¬ 
ντάσσει εσωτερική αξιολόγηση του Ν.Π.Δ.Δ., απολο¬ 
γιστικά στοιχεία και συνεργάζεται με όλα τα γραφεία 
του Ν.Π.Δ.Δ., της υπηρεσίες του Δήμου, την Εθνική Στα¬ 
τιστική Υπηρεσία, το ΕΚΚΕ και άλλες υπηρεσίες και 
φορείς. 

Μεριμνά για την εύρεση λύσεων σε προβλήματα και 
ανάγκες που δεν έχουν προβλεφθεί. Συντάσσει προ¬ 
τάσεις δημιουργίας νέου προγράμματος, γραφείου ή 
παραρτήματος υπηρεσίας που κρίνεται απαραίτητο να 
δημιουργηθεί για την χάραξη της Κοινωνικής Πολιτικής, 
μεριμνά για την ευαισθητοποίηση των οργάνων λήψεως 
αποφάσεων. 

Είναι αρμόδιο για την πληροφόρηση, προνομιακή κά¬ 
λυψη, και κοινωνική, συμβουλευτική, ψυχολογική στήριξη 
σε κοινωνικά ευπαθείς ομάδες όπως πρόσφυγες, μετα¬ 
νάστες, αποφυλακισθέντες, μακροχρόνια άνεργοι, αρ¬ 
χηγοί μονογονεϊκών οικογενειών, άτομα με αναπηρίες, 
άτομα με ειδικές ανάγκες, άτομα με ψυχικές ασθένειες 
που διαβιούν εκτός ιδρυμάτων, κακοποιημένες γυναίκες 
κ.λ.π. που πλήττονται ή απειλούνται από κοινωνικό ή ερ¬ 
γασιακό αποκλεισμό. Ευθύνη του είναι και η υλοποίηση 
ενεργειών που στοχεύουν στην άρση του κοινωνικού 
ή/και εργασιακού αποκλεισμού και στην κοινωνική ευ- 
αισθητοποίηση. 

Είναι αρμόδιο για την καταγραφή, ομαδοποίηση και 
διατήρηση απόρρητων αρχείων με κοινωνικά ιστορικά 
και για την παραπομπή /διασύνδεση με άλλους φορείς, 
ανάλογα με τις ανάγκες. Συντάσσει ονομαστικές κατα¬ 
στάσεις απόρων και τηρεί φακέλους με δικαιολογητικά 
που πιστοποιούν την απορία. Φροντίζει για την διαβίωση 
των ηλικιωμένων μέσω ειδικών προγραμμάτων όπως το 
«Βοήθεια στο Σπίτι», «Μέριμνα», «Σίτισης και Επίσκεψης 

κατ' οίκον» κ.λπ., των απόρων με έκδοση πιστοποιητικών, 
ειδικών επιδομάτων, προώθηση στην εργασία κ.λπ.. 

Επιμελείται την προώθηση του εθελοντισμού, την εξεύ¬ 
ρεση πόρων, χορηγιών, προσφορών, δωρεών για Οικο¬ 
νομική ή Υλική Ενίσχυση όπου υπάρχει ανάγκη. Υλοποιεί 
προγράμματα πρόληψης- ενημέρωσης και προγραμμα¬ 
τισμό δράσεων σε συνεργασία με αρμόδιους φορείς για 
την δημιουργία κοινωνικού και πολιτιστικού περιβάλλο¬ 
ντος που θα απομακρύνει από τα ναρκωτικά και τις λοι¬ 
πές εξαρτησιογόνες ουσίες. Πληροφορεί και παραπέμπει 
χρήστες σε εξειδικευμένους φορείς απεξάρτησης και 
θεραπείας, μεριμνά για την προώθηση απεξαρτημένων 
ατόμων σε επιδοτούμενα προγράμματα που στοχεύουν 
στην εργασιακή και κοινωνική ενσωμάτωση. 

Είναι αρμόδιο για τις Διαφυλικές Σχέσεις, την προώ¬ 
θηση της ισότητας των δύο φύλων και την αντιμετώπιση 
περιστατικών κακοποίησης, την Οικογενειακή Συμβου¬ 
λευτική, την επιδοματική πολιτική για την οικογένεια, 
την Παιδική Προστασία, την προαγωγή των δικαιωμάτων 
των παιδιών και των νέων, καθώς και την πρόληψη και 
αντιμετώπιση περιστατικών κακοποίησης και παραμέ¬ 
λησης. Συνεργάζεται με την Εισαγγελία Ανηλίκων και 
με συναρμόδιους φορείς. 

Είναι αρμόδιο για την πληροφόρηση σε θέματα που 
αφορούν δομές και προγράμματα, την διασύνδεση με 
συναφείς φορείς και εξασφάλιση της πληροφόρησης 
για κάθε ενδιαφερόμενο, τον επαναπροσανατολισμό 
ενηλίκων όταν υπάρχει ανάγκη, με στόχο την προώ¬ 
θηση στην αγορά εργασίας. Παρέχει συμβουλευτική 
υποστήριξη σε δημότες κάθε ηλικίας που έχουν ανάγκη 
συμβουλευτικής βοήθειας μέσω άμεσης αντιμετώπισης 
ή ενός οργανωμένου δικτύου παραπομπών. 

Φροντίζει να υλοποιεί προγράμματα και σεμινάρια 
σεξουαλικής διαπαιδαγώγησης, οικογενειακού προγραμ¬ 
ματισμού, σχολές γονέων, σεμινάρια, διαλέξεις για θέ¬ 
ματα που αφορούν την παιδική και εφηβική ηλικία, τους 
γονείς και την παιδική προστασία. Ασχολείται με τον 
προγραμματισμό και την οργάνωση συμμετοχής παιδιών 
σε κατασκηνώσεις και παιδικές εξοχές. Φροντίζει για τη 
δημιουργία και υλοποίηση προγραμμάτων δημιουργικής 
απασχόλησης και φύλαξης των παιδιών, καθώς και πρό¬ 
γραμμα μαθησιακής στήριξης σε παιδιά, τα οποία δεν 
έχει η οικογένεια τους την δυνατότητα. 

Παρέχει συμβουλευτική υποστήριξη σε δημότες κάθε 
ηλικίας που έχουν ανάγκη συμβουλευτικής βοήθειας 
μέσω άμεσης αντιμετώπισης ή ενός οργανωμένου δι¬ 
κτύου παραπομπών. 

Ασχολείται με κάθε είδους θέματα που αφορούν την 
τρίτη ηλικία, προτείνει και υλοποιεί λύσεις για θέματα 
όπως μοναξιά, περιθωριοποίηση, προετοιμασία για τη 
συνταξιοδότηση, αξιοποίηση του ελεύθερου χρόνου, 
κοινωνική χρησιμότητα, επιδότηση άπορων ηλικιωμένων, 
πρόγραμμα σίτισης ηλικιωμένων, κατ’ οίκον Βοήθεια στο 
σπίτι, υγεία, κ,λ.π.. Παρέχει πληροφόρηση και διασύν¬ 
δεση με γηροκομεία, ΚΑΠΗ, Νοσοκομεία και λοιπούς 
συναφείς φορείς. Προωθεί προγράμματα εκπαίδευσης 
και επιμόρφωσης για στελέχη ή εθελοντές που ασχο¬ 
λούνται με την τρίτη ηλικία. 

5. Γραφείο Νεότητας - Συμβουλευτικής Γονέων και 
Νέων. 

Οργανώνει προγράμματα και δράσεις επαγγελματικού 
προσανατολισμού, διάγνωσης μαθησιακών δυσκολιών 
σε συνεργασία με τα Δημόσια Σχολεία του Δήμου. 


Οργανώνει και εφαρμόζει το πρόγραμμα «Συμβου¬ 
λευτική στα σχολεία» με στόχο την στήριξη μαθητών, 
γονέων, δασκάλων και καθηγητών. Για το λόγο αυτό 
βρίσκεται σε άμεση επαφή με το Υπουργείου Παιδείας 
καθώς και με τους διευθυντές όλων των σχολείων όπου 
εφαρμόζεται το πρόγραμμα. 

Προγραμματίζει και διοργανώνει ομιλίες, διαλέξεις, 
δράσεις για θέματα σχετικά με τη ψυχαγωγία και την 
ψυχική υγεία και συνεργάζεται με όλους τους αρμόδι¬ 
ους κρατικούς φορείς και με τα Δημόσια Σχολεία του 
Δήμου. Έχει την ευθύνη να παραπέμπει σε αρμόδιους 
φορείς για αντιμετώπιση των μαθησιακών δυσκολιών 
και να συνεργάζεται με τα αρμόδια Ιατροπαιδαγωγικά 
Κέντρα και Κ.Δ.Α.Υ. 

Παρέχει υπηρεσίες Επαγγελματικού Προσανατολι¬ 
σμού και Διάγνωσης Μαθησιακών Δυσκολιών και είναι 
αρμόδιο για εξατομικευμένη παρέμβαση σε παιδιά και 
διάγνωση μαθησιακών δυσκολιών. 

Παρέχει δωρεάν χρήση Η/Υ και δωρεάν πρόσβαση στο 
Διαδίκτυο. Ενημερώνει για τα προγράμματα της Γενικής 
Γραμματείας Νέας Γενιάς. Παρέχει πληροφόρηση για 
θέματα που αφορούν τους νέους και τις δραστηριότη¬ 
τες τους. Παρέχει προγράμματα εκπαίδευσης Η/Υ. Ενη¬ 
μερώνει και παρέχει ειδικά προγράμματα προώθησης 
στην αγορά εργασίας. 

6. Γ ραφείο Εθελοντών Ιατρών - Πρόληψης και Προα¬ 
γωγής Υγείας και Ψυχικής Υγείας. 

Το γραφείο αυτό είναι αρμόδιο για την ιατρική πα¬ 
ρακολούθηση, διάγνωση, συνταγογράφηση κ.λ.π. σε 
επίπεδο εξωτερικών ιατρείων, δημοτών, ανεξαρτήτως 
ύπαρξης ασφαλιστικού φορέα. 

Ευθύνη του είναι η κινητοποίηση και αξιοποίηση εθε¬ 
λοντών γιατρών διαφόρων ειδικοτήτων, αλλά και η εύ¬ 
ρεση πόρων, δωρεών και χορηγών για την εξασφάλιση 
ιατρικού εξοπλισμού. 

Διενεργεί προληπτικούς ελέγχους (π.χ. οδοντιατρικό, 
οστικής μάζας). Συνεργάζεται με εξειδικευμένους φορείς 
όπου γίνονται και παραπομπές. 

Οργανώνει σεμινάρια, διαλέξεις, εκδηλώσεις για τους 
δημότες για ποικίλα θέματα με στόχο την πρόληψη 
και την προαγωγή της υγείας. Σχεδιάζει και υλοποι¬ 
εί προγράμματα προληπτικής ιατρικής και κοινωνικής 
υγείας. 

Είναι αρμόδιο για ευαισθητοποίηση των δημοτών ανα¬ 
φορικά με το θέμα της διατροφής, καθώς και για την 
παροχή υπηρεσιών διαιτολόγου. 

Οργανώνει εθελοντική αιμοδοσία και φροντίζει για 
την ευαισθητοποίηση των δημοτών για προσφορά αί¬ 
ματος. Διατηρεί τράπεζα αίματος σε συνεργασία με 
δημόσια νοσοκομεία. Είναι υπεύθυνο για τη διαχείριση 
της τράπεζας αίματος και εξυπηρέτηση των δημοτών 
ανάλογα με τις ανάγκες. 

Προγραμματίζει και διοργανώνει ομιλίες, διαλέξεις 
κλπ. για θέματα σχετικά με τη ψυχική υγεία. Συνερ¬ 
γάζεται με όλους τους αρμόδιους κρατικούς φορείς 
(ψυχιατρικά νοσοκομεία και θεραπευτήρια). Φροντίζει 
για την οργάνωση ψυχοδιαγνωστικής μονάδας, καθώς 
και τον σχεδίασμά προγραμμάτων. 

Αρθρο 5° 

Όλα τα ανώτερω καθώς η κατανομή του προσωπικού 
στα γραφεία του Ν.Π.Δ.Δ. και η ανάθεση στο προσωπικό 
των καθηκόντων τόσο αυτών που αναφέρονται στον 

παρόντα οργανισμό, όσο και αυτών που πιθανώς να 
προκόψουν στο μέλλον, τελούν υπό τον έγκριση του/της 
Προέδρου του Ν.Π.Δ.Δ. 

Άρθρο 6° 

ΣΥΝΘΕΣΗ ΕΠΟΧΙΑΚΟΥ ΠΡΟΣΩΠΙΚΟΥ ΚΑΤ' ΑΡΟΡΟΝ 
21 ΠΑΡ. 2 & 3 ν. 2190/1994: 20 ΘΕΣΕΩΝ 
2 ΠΕ ΚΟΙΝΩΝΙΟΛΟΓΟΙ 
2 ΠΕ ΨΥΧΟΛΟΓΟΙ 
5 ΤΕ ΚΟΙΝΩΝΙΚΟΙ ΛΕΙΤΟΥΡΓΟΙ 
2 ΔΕ ΔΙΟΙΚΗΤΙΚΟΙ ΥΠΑΛΛΗΛΟΙ 
2 ΔΕ ΒΟΗΘΟΙ ΛΟΓΙΣΤΟΥ 
2 ΥΕ ΚΑΘΑΡΙΟΤΗΤΑΣ 
2 ΥΕ ΟΔΗΓΟΙ 

2 ΥΕ ΓΕΝΙΚΩΝ ΚΑΘΗΚΟΝΤΩΝ 

1 ΥΕ ΟΙΚΟΓΕΝΕΙΑΚΗΣ ΒΟΗΘΟΥ 
Το προσωπικό αυτό θα απασχολείται κυρίως σε επι¬ 
δοτούμενα προγράμματα. 

Για τον Καλοκαιρινό Παιδότοπο, πρόγραμμα καθιε¬ 
ρωμένο στο τέλος της σχολικής χρονιάς στα Δημόσια 
Δημοτικά Σχολεία του Δήμου, με σκοπό την φύλαξη και 
την δημιουργική απασχόληση των παιδιών, με διάρκεια 
30 - 40 ημερών, το κάτωθι Προσωπικό: 15 Θέσεων 

3 ΚΑΘΗΓΗΤΕΣ - ΔΙΔΑΣΚΑΛΟΙ διαφόρων ειδικοτήτων 
9 ΝΗΠΙΑΓΩΓΟΙ - ΠΑΙΔΑΓΩΓΟΙ 

3 ΚΑΘΑΡΙΣΤΡΙΕΣ 

Βοηθητικό προσωπικό για έκτακτες ανάγκες με τις 
κάτωθι ειδικότητες: 20 Θέσεων 
5 ΟΔΟΚΑΘΑΡΙΣΤΡΙΕΣ 
5 ΕΡΓΑΤΕΣ ΚΗΠΟΥ 
5 ΟΔΗΓΟΙ 

5 ΓΕΝΙΚΩΝ ΚΑΘΗΚΟΝΤΩΝ 

Αρθρο 7° 

Γ ια τον διορισμό, τα καθήκοντα, τους περιορισμούς, 
το χρόνο εργασίας, την αστική ευθύνη, τα δικαιώματα, 
τις άδειες, τις μεταβολές υπηρεσιακής κατάστασης, το 
προβάδισμα, τις ηθικές αμοιβές, τα πειθαρχικά αδικήμα¬ 
τα, τη λύση της υπαλληλικής σχέσης και την ιατροφαρ¬ 
μακευτική περίθαλψη των υπαλλήλων εφαρμόζονται οι 
εκάστοτε ισχύουσες νομοθετικές διατάξεις. 


Άρθρο 8° 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζόμενους στο Ν.Π.ΔΔ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσε¬ 
ων για την κάλυψη των υφισταμένων και μελλοντικών 
αναγκών του Ν.Π.Δ.Δ. 

Το εποχιακό προσωπικό είναι μικρής διάρκειας ή συ¬ 
νήθως εξυπηρετεί επιδοτούμενα προγράμματα. 

Αρθρο 9° 

Την διασύνδεση του Ν.Π.Δ.Δ. με το Γραφείο Ν.Π,Δ.Δ. 
του Τμήματος Διοίκησης Ν.Π.Δ.Δ. και Λοιπών Υπηρεσιών 
του Ο.Ε.Υ. του Δήμου Κηφισιάς διενεργεί μόνιμος υπάλ¬ 
ληλος του Δήμου, στον οποίο έχει ανατεθεί η αρμοδι¬ 
ότητα του ειδικού γραμματέα του Ν.Π.Δ.Δ.. 

Αρθρο 10° 

Κάθε προηγούμενη διάταξη σχετικά με τον Ο.Ε.Υ. 
καταργείται από τη δημοσίευση του παρόντος στην 
Εφημερίδα της Κυβερνήσεως. 

Για κάθε τροποποίηση του Ο.Ε.Υ. απαιτείται απόφαση 
του Δ.Σ. του Ν.Π.Δ.Δ. και σχετική έγκριση από το Δημο¬ 
τικό Συμβούλιο του Δήμου Κηφισιάς. 

Η ισχύς του παρόντος Οργανισμού Εσωτερικής Υπη¬ 
ρεσίας αρχίζει από την ημερομηνία δημοσίευσης στην 
Εφημερίδα της Κυβερνήσεως. 

Ακροτελεύτιο Άρθρο 

Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Ν.Π.Δ.Δ. 
ποσού 160.000,00 ευρώ, δαπάνη η οποία θα βαρύνει τους 
αντίστοιχους κωδικούς του Ν.Π.Δ.Δ. και ενισχύεται από 
τον εκάστοτε προϋπολογισμό του Δήμου κάθε έτους, 
ανάλογα των αναγκαίων προσλήψεων προσωπικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 22 Δεκεμβρίου 2005 
Με εντολή Γ ενικού Γ ραμματέα Περιφέρειας 
Η Γ ενική Διευθύντρια κ.α.α. 

Η Διευθύντρια Διοίκησης 
ΕΜΜ. ΠΑΝΑΓΙΩΤΟΥ 




26246-26250 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 1 04 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΐίρ: νννννν.θΐ.ς}· - - θ-πίθΜ: ννθβΓΠθδΊβΓ @ βί.ςΐΓ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


(2410) 597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυιπ, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 


Σε μορφή ΟΡ: 

Τεύχος 

Περίοδος 

ΕΘΒΟ 

Τεύχος 

Περίοδος 

εθπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-τοτη και μέχρι 100 σελίδες σε 5 θυτο προσαυξανόμενη κατα 
1 θυτο ανά 50 σελίδες. 

• Η τιμή πώλησης σε μορφή οά-τοτη δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, ί3Χ: 210 - 4071010 ίπίθπτθΐ: ίιΙΙρ://νι/νννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιπίειτιεί 


190 € 
225 € 
ΔΩΡΕΑΝ 
160 € 
95 € 
ΔΩΡΕΑΝ 
ΔΩΡΕΑΝ 
33 € 
ΔΩΡΕΑΝ 
645 € 
95 € 
450 € 


Α'(Νόμοι, Π.Δ., Συμβάσεις κτλ.) 225€ 190€ 

Β' (Υπουργικές αποφάσεις κτλ.) 320 € 225 € 

Γ (Διορισμοί, απολύσεις κτλ. Δημ. Υπαλλήλων) 65 € ΔΩΡΕΑΝ 

Δ'(Απαλλοτριώσεις, πολεοδομία κτλ.) 320 € 160 € 

Αναπτυξιακών Πράξεων και Συμβάσεων (Τ.Α.Π.Σ.) 160 € 95€ 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 65€ ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 33 € ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 65 € 33 € 

Ανωτάτου Ειδικού Δικαστηρίου (Α.Ε.Δ.) 10 € ΔΩΡΕΑΝ 

Ανωνύμων Εταιρειών & Ε.Π.Ε. 2.250 € 645 € 

Διακηρύξεων Δημοσίων Συμβάσεων (Δ.Δ.Σ.) 225 € 95 € 

Πρώτο (Α'), Δεύτερο (Β') και Τέταρτο (Δ') - 450 € 

* Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θογο, ποσό το οποίο αφορά ταχυ¬ 
δρομικά έξοδα. 

* Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή προ¬ 
σαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το τεύ¬ 
χος Α.Ε. & Ε.Π.Ε., κατά 30 θογο. 

* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπρα¬ 
ξης (διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθί, με την καταβολή των αντίστοιχων πο¬ 
σών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της συνδρο¬ 
μής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. _ 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















